อเล็กซ์ หฺวา เทียน

อเล็กซ์ หัวเทียน (华天; Alex Hua Tian) เกิดวันที่ 25 ตุลาคม ค.ศ. 1989 ที่กรุงลอนดอน ประเทศอังกฤษ สหราชอาณาจักร เป็นนักกีฬาขี่ม้าโอลิมปิกให้แก่ประเทศจีน
เขาเกิดในกรุงลอนดอนโดยมีพ่อเป็นชาวจีนแม่เป็นชาวอังกฤษ และมีน้องชายหนึ่งคนชื่อ เจมี หัวหมิง ทั้งนี้ อเล็กซ์เริ่มขี่ม้าเมื่ออายุได้สี่ขวบเมื่อครั้งที่อาศัยอยู่ในกรุงปักกิ่งและในภายหลังที่ฮ่องกง ครอบครัวของเขาได้ย้ายไปยังวิลต์เชอร์เมื่อเขาอายุได้ 11 ปี ซึ่งอเล็กซ์ได้เข้าศึกษาที่โรงเรียนชาฟินโกรฟและศึกษาต่อที่วิทยาลัยอีตัน
เขาเป็นนักขี่ม้าประเภทอีเวนต์ชาวจีนเพียงคนเดียวที่เข้าแข่งขันในระดับนานาชาติ อเล็กซ์สละเวลาการศึกษาที่วิทยาลัยอีตันเป็นระยะเวลาหนึ่งปีเพื่อเตรียมความพร้อมสำหรับการแข่งขันกีฬาโอลิมปิก 2008 ที่กรุงปักกิ่ง เขาใช้ม้าสี่ตัวในการคัดเลือกระหว่างเดือนตุลาคม ค.ศ. 2007 และพฤษภาคม ค.ศ. 2008 แม้ว่าจะเป็นผู้เข้าแข่งขันในฐานะเจ้าภาพแต่เขาก็ต้องการที่จะประสบความสำเร็จในมาตรฐานขั้นต่ำ เขาผ่านการคัดเลือกด้วยการจัดอันดับในฐานะนักขี่ม้าโอลิมปิกรายการอีเวนต์ที่อายุน้อยที่สุดเท่าที่เคยมีมา ในช่วงกลาง ค.ศ. 2008 เขาประสบความสำเร็จด้วยการอยู่ในอันดับที่ 21 ของโลก
เขาได้รับการฝึกสอนโดยอดีตแชมป์โลกที่มีชื่อว่าเคลย์ตัน เฟรเดอริกส์ กับภรรยาของเขาที่มีชื่อว่าลูซินดา เฟรเดอริกส์ ผู้ซึ่งชนะการแข่งขันเบิร์กลีย์ฮอร์สไทรอัลส์ 2006 และแบดมินตันฮอร์สไทรอัลส์ 2007 ที่ฐานรากของพวกเขาในวิลต์เชอร์ และเจน เกรกอรี ซึ่งเป็นสมาชิกทีมเดรสสาจโอลิมปิกของสหราชอาณาจักรใน ค.ศ. 1996 และ 2008
เมื่อเขาหวนกลับไปศึกษาต่อที่วิทยาลัยอีตันให้สำเร็จหลักสูตร อเล็กซ์ชนะการจัดอันดับที่มหาวิทยาลัยบริสทอลสำหรับการเข้ารับศึกษาในสาขาวิศวกรรมแอโรเทคโนโลยี ซึ่งเขาได้เลื่อนออกไปเป็นระยะเวลาสามปีเพื่อมุ่งสมาธิมาที่การแข่งขันในลอนดอน 2012 ในการแข่งขันเบลนไฮม์อินเตอร์เนชันแนลฮอร์สไทรอัลส์ 2009 อเล็กซ์ได้รับรางวัลนักขี่ม้ายอดเยี่ยมรุ่นอายุไม่เกิน 25 ปี และผ่านการคัดเลือกสู่กีฬาขี่ม้าชิงแชมป์โลกที่เล็กซิงตัน ในเดือนกันยายน ค.ศ. 2010 และในเดือนพฤศจิกายน ค.ศ. 2009 อเล็กซ์ได้รับรางวัลเอชเอสบีซีไรซิงสตาร์ครั้งสถาปนา โดยได้รับพระราชทานที่กรุงโคเปนเฮเกนจากเจ้าหญิงฮายา ผู้ทรงเป็นประธานสหพันธ์กีฬาขี่ม้านานาชาติที่งาน 'ออสการ์แห่งกีฬาขี่ม้า'

**ดูเพิ่ม**
 สาธารณรัฐประชาชนจีนในโอลิมปิกฤดูร้อน 2008

**อ้างอิง**
  Eton schoolboy holds Chinese Olympic dream Sunday Telegraph, 10 September 2007-  Alex Hua Tian saddled with hopes of the host nation at Olympic Gamesfix-attempted=yes  Matthew Pinsent, The Times, August 2, 2008-  Olympics Equestrian Hopes dashed, Hua Tian plots for London Reuters, Aug 12 2008-  China's medal hopes rest on youngster Universal Sports (Reuters), 30 July 2008-  China's Olympic equestrian team to be led by Eton schoolboy.fix-attempted=yes  Reuters TV report, 30 July 2008-  Alex Hua Tian from China rides Chico USA Today, Aug 9th 2008-  Beijing 2008 Olympic Profile

**แหล่งข้อมูลอื่น**
  Official websitefix-attempted=yes -  Alex Hua Tian saddles up for date with destiny China Daily, March 3, 2008-  Alex Hua Tian CCTV5 short documentary-  Eton schoolboy gallops toward Beijing Games China Daily, Aug 22 2007-  Team China 2008 Press Photos date=2011-05-19  Photo Collection-  China's Olympic riding hope is Eton schoolboy The Observer, May 4, 2008-  A Horse of a Different Colour Wall Street Journal, August 11, 2008
หมวดหมู่:นักกีฬาขี่ม้าชาวจีน
หมวดหมู่:บุคคลจากวิทยาลัยอีตัน
หมวดหมู่:นักกีฬาขี่ม้าในโอลิมปิกฤดูร้อน 2008
หมวดหมู่:นักกีฬาขี่ม้าในโอลิมปิกฤดูร้อน 2016
หมวดหมู่:นักกีฬาขี่ม้าในโอลิมปิกฤดูร้อน 2020
หมวดหมู่:นักกีฬาขี่ม้าในโอลิมปิกฤดูร้อน 2024
หมวดหมู่:นักกีฬาโอลิมปิกทีมชาติจีน
หมวดหมู่:ชาวแมนจู
หมวดหมู่:นักกีฬาขี่ม้าชาวอังกฤษ
หมวดหมู่:ชาวจีนเชื้อสายอังกฤษ
หมวดหมู่:บุคคลจากเทศมณฑลวิลต์เชอร์
หมวดหมู่:นักกีฬาจากลอนดอน